
FÓT VÁROS ÖNKORMÁNYZATÁNAK 

ADATKEZELÉSI TÁJÉKOZTATÓJA

a helyi civil szervezetek, egyházak és magánszemélyek sporttevékenységének önkormányzati támogatására kiírt pályázattal összefügésben birtokába került személyes adatok kezeléséről











Fót, 2024. március 28.





Fót Város Önkormányzata a Fót Város Önkormányzata Képviselő-testületének az államháztartáson kívülre folyósított pénzügyi támogatásokról és államháztartáson kívüli forrás átvételéről szóló 7/2022. (II.25.) önkormányzati rendeletében (a továbbiakban: Rendelet) foglaltak alapján a Sport Alap keretében pályázatot hirdet helyi civil szervezetek, egyházak és magánszemélyek támogatására. A pályázatot benyújtó magánszemélyek, valamint a pályázatot benyújtó jogi személyek természetes személy képviselői (a továbbiakban együttesen: Érintettek) személyes adatainak kezelése vonatkozásában Fót Város Önkormányzata (a továbbiakban: Adatkezelő) adatkezelőnek minősül.

A fentiekre figyelemmel Adatkezelő az Érintettek részére az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.), valamint az Európai Parlament és a Tanács (EU) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló 2016/679 rendelete (a továbbiakban: GDPR) rendelkezéseivel összhangban a következő tájékoztatást adja.

Adatkezelő kötelezettséget vállal arra vonatkozóan, hogy az általa végzett adatkezelés megfelel a hatályos jogszabályokban meghatározott elvárásoknak, így különös tekintettel arra, hogy az Érintettek részére adott tájékoztatást tömör, átlátható, világos és közérthető megfogalmazással és könnyen hozzáférhető formában bocsátja rendelkezésre, jelen adatkezelési tájékoztató formájában.

Az adatkezelésre vonatkozó legfontosabb információkat egyszerűsített, táblázatos formában az utolsó oldalon foglaltuk össze.

I. Az Adatkezelő

Neve:				Fót Város Önkormányzata
Székhelye: 				2151 Fót, Vörösmarty tér 1.
Képviseli:				Dr. Vass György polgármester
Telefon:				+36 (27) 535-365
E-mail:			 	titkar@fot.hu 
Weboldal:				www.fot.hu 

Adatkezelő adatvédelmi tisztviselője: 
név: Perfectus Consilium Kft. 
elérhetőség: adatvedelem@fot.hu

Adatainak kezelésével kapcsolatosan az alábbi módokon kérhet tájékoztatást:

· Ügyfélfogadási időben személyesen az Adatkezelő székhelyén.
· Elektronikus úton az adatvedelem@fot.hu e-mail címen, vagy az e-Papír szolgáltatással, mely az epapir.gov.hu címen elérhető el.
· Postai úton a 2151 Fót, Vörösmarty tér 1. címen.

1. Adatkezelő munkaszervezeteként pályázat lebonyolításával kapcsolatosan személyes adatok teljes köre vonatkozásában adatfeldolgozónak minősül:

Neve:	Fóti Közös Önkormányzati Hivatal
Székhelye:	2151 Fót, Vörösmarty tér 1. 
Képviseli: 	Dr. Mihályi Zsolt Apor jegyző
Telefon:	+36 (27) 535-365
E-mail:	jegyzo@fot.hu  

2. A Fóti Közös Önkormányzati Hivatal által használt ASP IRAT szakrendszerben iktatott ügyiratokban található személyes adatok vonatkozásában adatfeldolgozónak minősül:

Neve:				Magyar Államkincstár
Képviselője: 			Bugár Csaba elnök
Székhelye:			1054 Budapest, Hold utca 4.
Telefon:			+36 (1) 327 36 00
E-mail:			info@allamkincstar.gov.hu 

3. A nyilvánosságra hozott személyes adatok tekintetében adatfeldolgozónak minősül

Az Önkormányzati honlap (www.fot.hu) tárhelyszolgáltatását biztosító gazdasági társaság:

Neve:				 Magyar Hosting Kft.
Székhely: 			 1132 Budapest, Victor Hugo utca 18-22.
Cégjegyzékszám: 		 01-09-968314
Adószám:			 23495919-2-41
E-mail cím:			 info@mhosting.hu 
Weboldal: 			 https://www.mhosting.hu/ 
		 
A Fóti Hírnök kiadója Fót Város Önkormányzatának megbízásából: Máté Bt. (2151 Fót, Attila utca 44., képviseli: Máté Richárd), valamint a Fóti Hírnök szerkesztésével és egyéb ügyviteli feladataival megbízott mindenkori szerződéses partnerek.

Adatkezelő fentieken túlmenően az Érintett személyes adatait az alábbiakban részletezett adatfeldolgozók közreműködésével kezeli:

-	az Érintettekkel történő postai levélküldemény útján történő kézbesítési adatok tekintetében a Magyar Posta Zrt. (1138 Budapest, Dunavirág utca 2-6.) részére kerülnek továbbításra a szükséges személyes adatok;
-	az Érintettekkel e-mail útján történő kapcsolattartás esetében a levelezőrendszeren keresztül továbbított adatok tekintetében a levelezőrendszer adatfeldolgozójaként a Melius-Group Korlátolt Felelősségű Társaság (1089 Budapest, Orczy út 40. 1/20.) működik közre;
-	az Érintettel történő elektronikus kapcsolattartás során a küldemény Ügyfélkapu/Cégkapu tárhelyre történő kézbesítése esetén a címzéshez szükséges adatok tekintetében a NISZ Nemzeti Infokommunikációs Szolgáltató Zrt. (1081 Budapest, Csokonai utca 3.) részére továbbítja;

-	az Érintettel történő elektronikus kapcsolattartás során egyes szabályozott és központi elektronikus ügyintézési szolgáltatások igénybevétele esetén (pl.: ePapír) a KOPINT-DATORG Informatikai és Vagyonkezelő Kft. (1081 Budapest, Csokonai utca 3.) adatfeldolgozóként kerül bevonásra.

A kezelt adatok teljes körének megismerésére jogosult szervek továbbá: bíróság, ügyészség, a bűnüldözés és a büntetés-végrehajtás szervei, nemzetbiztonsági szolgálatok, adóhatóság. Részükre, írásos megkeresés alapján (megfelelő jogalap esetén), az általuk folytatott eljárásban történő hivatalos felhasználás végett az Adatkezelő köteles a kért adatokat továbbítani, rendelkezésre bocsátani.

Adatkezelő a jelen adatkezelési tájékoztató V. pontjában meghatározott személyes adatokat főszabály szerint harmadik személy részére – a jelen pontban meghatározott címzetteken kívül – nem továbbítja, különös tekintettel a harmadik országba vagy nemzetközi szervezet részére történő adattovábbításra, melyet Adatkezelő nem végez.

IV. Az adatkezelés célja

Az adatkezelés célja a Rendelet 19. § (1) bekezdés b) pontjában meghatározott Sport Alapból képzett pályázati pénzalap forrásainak elosztása nyilvános pályázat útján. Ennek megfelelően az adatkezelés céljai a pályázat lebonyolításával összefüggésben különösen:

-	az Érintett azonosítása;
-	az Érintettel való kapcsolattartás;
-	az Érintett által beadott pályázat tartalmi megfelelőségének ellenőrzése, valamint elbírálása;
-	az Érintett által beadott pályázat pénzügyi lebonyolítása, illetve a pályázati összeg felhasználásának ellenőrzése;
- 	továbbá Fót város sportéletének támogatása, rendezvények, programok szervezésének, valamint kimagasló egyéni vagy csapateredmények elérésének anyagi ösztönzésével kapcsolatos feladatok ellátása.

Az adatkezelés célja továbbá az Adatkezelőre vonatkozó előírások teljesítése a pénzügyi elszámolás, valamint az ügyviteli feladatok tekintetében.

Adatkezelő a jelen adatkezelési tájékoztató IV. pontjában meghatározott célok elérése érdekében az Érintettek alábbi személyes adatait kezeli:

-	az Érintett teljes neve;
-	jogi személy pályázó esetén az Érintett képviseleti minősége;
-	az Érintett születési helye, ideje;
-	az Érintett édesanyjának leánykori neve;
-	az Érintett lakcíme;
-	az Érintett aláírása;
-	az Érintett munkaviszonyának megjelölése;
-	az Érintett TAJ száma,
-	az Érintett adószáma;
-	az Érintett bankszámlaszáma;
-	az Érintett pályázó tevékenységi körének megjelölése;
-	a pályázat tárgyának szabadszöveges részénél megjelölt valamennyi személyes adat;
-   az Érintett által igényelt pályázati összeg megjelölése;
- 	az Érintett akadályoztatása esetén az általa megjelölt természetes személy neve. 

Kötelezően csatolandó dokumentumok adattartalma, így különösen:
a) a pályázat tárgyának, céljának, megvalósításának leírásában szereplő személyes adatok;
b) költség-tervben szerepeltetett személyes adatok;
c) utófinanszírozás esetén költségkimutatás adattartalma (ezen dokumentum tartalmazza a pályázat tárgyának megvalósításával kapcsolatos, számlával igazolt költségeket);
d) összeférhetetlenségi nyilatkozat adattartalma;
e) közzétételi nyilatkozat adattartalma;
f) megvalósulási terv adattartalma;
g) azon nyilatkozat adattartalma, mely rögzíti, hogy a (vezetőség, kuratóriumi tagság, bizottsági tagság okán) közös érdekkörébe tartozó más személy vagy szervezet, a Sport Pályázati Alapra azonos céllal, azonos programra, rendezvénysorozatra, rendezvény körre nem pályázott;
h) azon nyilatkozat adattartalma, mely rögzíti, hogy a pályázó Érintett az elmúlt kettő évben kapott-e (nem szociális jellegű) önkormányzati támogatást, ha igen milyen célra, mekkora összeget;
i) azon nyilatkozat adattartalma, mely rögzíti, hogy a pályázó Érintett az elmúlt öt évben részesült-e olyan az Adatkezelő által nyújtott támogatásban, amellyel nem határidőben vagy nem megfelelően számolt el;
j) Egyesület és alapítvány pályázó esetén:
· nyilvántartási igazolás,
· hatályos létesítő okirat,
· az eljáró képviselő aláírási címpéldánya vagy ügyvéd által ellenjegyzett aláírás-mintája, vagy egyéb hiteles aláírási igazolás adattartalma.

k) Egyházi szervezet pályázó esetén:

· a 2011. évi CCVI. törvény szerinti egyházi jogi személyről szóló nyilvántartásba vételt igazoló dokumentum adattartalma.

l) Természetes személy pályázó esetén:

· szakmai önéletrajz vagy szakmai ajánlás, illetve referencia (díjak, elismerések, kitüntetések) adattartalma,
· külön íven benyújtott szakmai ajánlás, referencia vagy az elért eredmények felsorolásának adattartalma,
· külön íven benyújtott a pályázó Érintett nyilatkozatának adattartalma, mely rögzíti, hogy korábban általa elnyert, az Adatkezelő által nyújtott támogatással határidőben megfelelően elszámolt, vagy az elszámolásra határidő-módosítást kapott.
A pályázati támogatási összeg felhasználásával és a pályázati cél elérésével összefüggő, az Adatkezelő által előírt beszámolási/elszámolási formanyomtatványon és ahhoz csatolt mellékleteken megjelenő valamennyi személyes adat is kezelésre kerül. 

A fenti adatokat Adatkezelő minden esetben közvetlenül az Érintettől szerzi be, ugyanakkor az Érintett lakcímét a Személyiadat- és lakcímnyilvántartásban ellenőrzi annak érdekében, hogy a pályázati felhívásban szereplő fóti lakcím fennállását hitelt érdemlően bizonyítani tudja.

VI. Az adatkezelés jogalapja

A jelen adatkezelési tájékoztató V. pontjában felsorolt adatok kezelésének jogalapja a GDPR 6. cikk (1) albekezdésének e) pontja, tekintettel arra, hogy az adatkezelés közérdekű, illetve az Adatkezelőre ruházott közhatalmi jogosítvány gyakorlásához szükséges.

Az adatkezelés közérdekű-közhatalmi jellegét Fót Város Önkormányzata Képviselő-testületének az államháztartáson kívülre folyósított pénzügyi támogatásokról és államháztartáson kívüli forrás átvételéről szóló 7/2022. (II. 25.) önkormányzati rendelete 19. §- (1) bekezdés b) pontja, valamint a közpénzekből nyújtott támogatások átláthatóságáról szóló 2007. évi CLXXXI. törvény rendelkezései keletkeztetik.

A GDPR 5. cikk (1) albekezdés e) pontjában, és az Infotv. 4. § (2) bekezdésében foglaltakra figyelemmel személyes adat csak a cél megvalósulásához szükséges mértékben és ideig kezelhető. 

Az Adatkezelő a jelen adatkezelési tájékoztató V. pontjában megjelölt személyes adatokat az önkormányzati hivatalok egységes irattári tervének kiadásáról szóló 78/2012. (XII. 28.) BM rendeletben meghatározott ideig, azaz mindösszesen 10 évig kezeli (R101 irattári jel).

Ettől eltérően a számviteli alátámasztó iratokban megtalálható személyes adatokat Adatkezelő a számvitelről szóló 2000. évi C. törvény 169. §-ában foglaltak alapján 8 évig kezeli.

A fenti megőrzési időtartamok leteltét követően Adatkezelő a papír alapon tárolt személyes adatokat selejtezési jegyzőkönyv felvétele mellett fizikailag megsemmisíti, az elektronikus úton tárolt személyes adatokat a helyreállítás lehetőségét kizáró módon törli.

VIII. Nyilvánosságra hozatal

Adatkezelő a jelen adatkezelési tájékoztató V. pontjában szereplő adatok közül az Érintett nevét (csak természetes személy pályázó esetén), az elnyert pályázati támogatás összegét és a pályázat tárgyát a www.fot.hu weboldalon, valamint a Fóti Hírnök című önkormányzati havilapban teszi közzé.

IX. Az adatok kezelésének módja

Adatkezelő a birtokába kerülő személyes adatokat manuálisan kezeli, tehát nem végez automatizált adatkezelést, és profilalkotást.

Adatkezelő megfelelő szervezési intézkedésekkel biztosítja, hogy az adatokhoz az Adatkezelő által csak ezen feladat teljesítésével megbízott, és jogosultsággal rendelkező személyei, így különösen Fót Város mindenkori Polgármestere, az Adatkezelő Képviselő-testületének Pénzügyi, Jogi- és Gazdasági Bizottságának tagjai, valamint az Adatkezelő munkaszervezeteként eljáró Fóti Közös Önkormányzati Hivatal mindenkori Jegyzője és kijelölt köztisztviselői férjenek hozzá. 

Az Adatkezelő kiemelt figyelmet fordít a személyes adatok megfelelő szintű biztonságára és bizalmas kezelésére, többek között annak érdekében, hogy megakadályozza a személyes adatokhoz és az adatok kezeléséhez használt eszközökhöz való jogosulatlan hozzáférést, illetve azok jogosulatlan felhasználását. A papír alapon tárolt személyes adatokat az Adatkezelő székhelyén zárható irodabútorokban és irattári helyiségben, az elektronikus adatokat az Adatkezelő a megfelelő jogosultságkezeléssel ellátott tárhellyel rendelkező, saját tulajdonú szerverén tárolja.

X.1. Az Érintett előzetes tájékoztatáshoz való joga (GDPR 13.-14. cikk)

Amennyiben a személyes adatokat az Érintettől gyűjtik, Adatkezelő a személyes adatok megszerzésének időpontjában tájékoztatja az Érintettet az Adatkezelőre vonatkozó alapvető információkról, a személyes adatok tervezett kezelésének céljáról, az adatkezelés jogalapjáról, az esetleges adattovábbítási műveletekről. Adatkezelő ezen felül köteles az Érintettet az adatai kezelésére vonatkozó kiegészítő információkról is tájékoztatni, így többek között az adattárolás időtartamáról, az Érintettet megillető jogokról, valamint a hatóságnak címzett panasz benyújtásának jogáról. 

Az Adatkezelő az Érintett előzetes tájékoztatáshoz való jogának érvényesülését jelen Adatkezelési Tájékoztató nyilvánosságra hozatalával, valamint az Érintett részére az adatkezelési művelet megkezdése előtt történő átadásával biztosítja.

X.2. A hozzáférési jog (GDPR 15. cikk)

Az Érintett jogosult hozzáférést kérni a személyes adataihoz, továbbá az Adatkezelő által kezelt személyes adatairól másolatot kapni és ellenőrizni, hogy az adatkezelést az Adatkezelő jogszerűen végzi-e.

X.3. A helyesbítéshez való jog (GDPR 16. cikk)

Az Érintett jogosult az Adatkezelő által kezelt személyes adatainak helyesbítését kérni. E jog értelmében az Érintett jogosult az Adatkezelő által kezelt hiányos vagy pontatlan személyes adatainak helyesbítésére azzal, hogy ilyen esetben az újonnan átadott adat hitelességének ellenőrzése szükségessé válik.

X.4. A törléshez – elfeledtetéshez – való jog (GDPR 17. cikk)

Az Érintett jogosult az Adatkezelő által kezelt személyes adatai törlését kérni. E jog gyakorlása feljogosítja az Érintettet arra, hogy kérje az Adatkezelőtől személyes adatainak törlését, amennyiben azok további kezelésére nincs megfelelő ok. 

Az Érintett abban az esetben is jogosult kérni személyes adatainak törlését, amennyiben sikerrel tiltakozott személyes adatai kezelése ellen, amennyiben az Adatkezelő a személyes adatait jogellenesen kezelte, vagy amennyiben a magyar jog alapján az Adatkezelő köteles az Érintett személyes adatait törölni. Adatkezelő ugyanakkor bizonyos esetekben jogosult megtagadni a törlési kérelem teljesítését, melyről az Érintett megfelelően tájékoztatni köteles.



X.5. Az adatkezelés korlátozásához való jog (GDPR 18. cikk)

Az Érintett jogosult személyes adatai kezelésének korlátozását kérni, amennyiben az Adatkezelő jogellenes adatkezelést folytat, és az Érintett nem szeretné, hogy az adatok törlésre kerüljenek, és inkább az adatok felhasználásának korlátozását kéri. 
Az adatkezelés korlátozásához való jog megilleti továbbá az Érintettet abban az esetben is, amikor vitatja az Adatkezelő által kezelt adatok pontosságát.

X.6. A személyes adatok kezelése elleni tiltakozás joga (GDPR 21. cikk)

Az Érintett jogosult személyes adatai kezelése ellen tiltakozni, ha az adatkezelés közérdekű vagy az Adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges vagy az adatkezelés jogalapja az Adatkezelő, vagy harmadik fél jogos érdekeinek érvényesítéséhez szükséges. A személyes adatok kezelése elleni tiltakozás joga az Érintettet minden olyan esetben megilleti, amikor úgy véli, hogy jogai, jogos érdekei, alapvető szabadságai elsőbbséget élveznek az Adatkezelő vagy harmadik személy jogos érdekével szemben. Az érintett abban az esetben is tiltakozhat személyes adatainak kezelése ellen, ha azokat az Adatkezelő közvetlen üzletszerzés vagy profilalkotás céljából kezeli.

XI. Tájékoztatás jogérvényesítési lehetőségekről

Amennyiben úgy ítéli meg, hogy az adatkezelés a GDPR vagy az Infotv. rendelkezéseibe ütközik, illetve sérelmesnek véli azt, ahogy az Adatkezelő a személyes adatait kezeli, akkor javasoljuk, hogy először az Adatkezelőt keresse meg panaszával. A panasza minden esetben kivizsgálásra kerül.

Ha panasza kivizsgálása vagy a kivizsgálására irányadó egy hónapos határidő eredménytelen eltelte esetén továbbra is sérelmezi, ahogy az Adatkezelő az adatait kezeli, vagy közvetlenül hatósághoz szeretne fordulni, akkor bejelentéssel élhet a Nemzeti Adatvédelmi és Információszabadság Hatóságnál (cím: 1055 Budapest, Falk Miksa utca 9-11., postacím: 1363 Budapest, Pf.: 9. E-mail: ugyfelszolgalat@naih.hu, honlap: www.naih.hu).

Lehetősége van továbbá adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím) szerinti törvényszéknél (http://birosag.hu/torvenyszekek) nyújt be keresetet.

Az Érintett lakóhelye vagy tartózkodási helye szerinti törvényszéket megkeresheti a https://birosag.hu/birosag-kereso weboldalon.

Fót, 2024. március 28.

[bookmark: _A_személyes_adatok]A személyes adatok kezelésével kapcsolatos legfontosabb információk

	Ki kezeli az adatait?
	Fót Város Önkormányzata

	Hol érhet el bennünket?

	Személyesen és postán, székhelyünkön, illetve számos elektronikus csatornán. Ezeket részletesen a II. pontban írtuk le.

	Milyen adatokat kezelünk?

	Az Önre vonatkozó legszükségesebb adatokat kezeljük a pályázat elbírálása során, ezeket részletesen a V. pontban írtuk le.

	Mennyi ideig kezeljük az Ön adatait?
	Főszabály szerint az Önre vonatkozó adatokat 10 évig őrizzük meg. Azon személyes adatokat, melyek számviteli dokumentumokban (számlák, teljesítési igazolások, pénzügyi beszámolók) jelennek meg, a birtokunkban kerüléstől számított 8 évig őrizzük meg. 


	Honnan szerezzük be az adatait?

	Azokat Ön adja meg nekünk, ugyanakkor a lakcímre vonatkozó adatait a központi személyiadat- és lakcímnyilvántartásban ellenőrizzük.

	Miért kezeljük az adatait?
	Azért, hogy:
-	azonosítsuk Önt;
-	Önnel kapcsolatot tudjunk tartani;
-	az Ön által beadott pályázatot el tudjuk bírálni, illetve a pályázati összeg felhasználását ellenőrizni tudjuk.


	Mi hatalmaz fel bennünket arra, hogy kezeljük az adatait?
	Az a körülmény, hogy az adatok kezelése közérdekű, illetve a ránk ruházott közhatalmi jogosítvány gyakorlásához szükséges.


	Kinek továbbítjuk az Ön adatait?
	Személyes adatait azon szervezetek részére továbbítjuk, amelyek részt vesznek a pályázat elbírálásával kapcsolatos ügyviteli folyamatokban, feladatokban, valamint az Önnel való kapcsolattartásban. Ezeket részletesen a III. pontban írtuk le.


	Milyen jogok illetik meg Önt?

	Számos jog illeti meg személyes adatai védelmével összefüggésben, melyeket részletesen a X. pontban írtunk le. 

